Държавен вестник, бр. 94, 2011 г., стр. 13

БРОЙ  94	
Д Ъ Р Ж А В Е Н  В Е С Т Н И К 	
СТР.  13  
уведомява министъра на вътрешните работи 
чрез оперативния дежурен на ГДПБЗН – МВР 
и други компетентни органи на МВР.
Чл. 26. (1) За обекти рискови категории I 
и II и при трансграничен пренос министър-
председателят със заповед въвежда в действие 
и съответно прекратява изпълнението на 
външния авариен план на национално ниво.
(2) До въвеждането в действие на външ­
ния авариен план председателят на НЩКК 
определя прилагането на неотложни мерки за 
защита на населението, когато това се налага 
от развитието на аварийната обстановка.
(3) Органите на изпълнителната власт и 
лицензиантът или титулярят на разрешение 
чрез своите аварийни екипи, постове за ранно 
уведомяване и радиационен мониторинг и 
специализираните си лаборатории предоста­
вят данни и информация за радиационната 
обстановка и развитието на аварийната обста­
новка на НЩКК, ГДПБЗН – МВР и на АЯР 
във форма, по ред и в срокове, определени с 
външния авариен план.
(4) Министерството на вътрешните рабо­
ти чрез звената, които подпомагат неговата 
дейност, извършва първоначална оценка, 
проверка и анализ на информацията, прогно­
зира развитието на аварийната обстановка 
и определя мерки за защита на населението 
съвместно с министъра на здравеопазване­
то, министъра на околната среда и водите и 
председателя на АЯР.
(5) В определени случаи в зависимост от 
спецификата на защитната мярка по предло­
жение на НЩКК Министерският съвет взема 
решение за нейното прилагане.
Чл. 27. За обекти рискови категории III, IV 
и V директорът на ГДПБЗН – МВР въвежда в 
действие Стандартните оперативни процедури, 
включени като приложения в Националния 
план за защита при бедствия, и съответно 
прекратява тяхното изпълнение.
Чл. 28. (1) В зависимост от рисковата 
категория аварийните екипи изпълняват ава­
рийните планове при спазване на следните 
изисквания:
1. намаляване на времето на престой в 
местата и районите, замърсени с радиоак­
тивни вещества;
2. извършване на дейности при възможно 
най-голямо разстояние от радиоактивния 
източник;
3. използване на защитни прегради и ма­
нипулатори, когато това е възможно;
4. използване на индивидуални средства 
за защита.
(2) За изпълнение на изискванията по ал. 1, 
т. 1 и 2 местата и районите, замърсени с радио-
активни вещества, се ограждат, обозначават 
и дезактивират, когато това е възможно.
(3) Членовете на аварийните екипи по­
стоянно следят своите индивидуални дози на 
облъчване и при достигане на установените 
контролни граници незабавно напускат района 
на аварийната обстановка.
(4) За всички членове на аварийните екипи 
се осигуряват индивидуален мониторинг и 
медицинско наблюдение.
Чл. 29. (1) За предотвратяване разпрос­
транението на замърсяване с радиоактивни 
вещества:
1. хора, животни, транспортни средства, 
материали, технически средства и други пред­
мети, замърсени с радиоактивни вещества, 
напускат местата и районите, замърсени с 
радиоактивни вещества, само след дезакти­
вация;
2. извън случаите по т. 1 напускането на 
местата и районите, замърсени с радиоактивни 
вещества, се разрешава, когато:
а) хората и предметите, замърсени с ра­
диоактивни вещества, се изолират по начин, 
който възпрепятства разпространението на 
радиоактивни вещества;
б) повърхностното замърсяване на изолира­
щите средства не надвишава 20 part./cm2. min 
за бета-радионуклиди и ниско токсични ал­
фа-радионуклиди и 2 part./cm2. min за всички 
останали групи на радиотоксичност на алфа-
радионуклиди;
в) мощността на еквивалентната доза във 
всяка точка от външната повърхност на пре­
возното средство не надвишава 2 mSv/h, а 
на мястото на водача и придружаващите го 
лица – 10 µSv/h;
3. животните, замърсени с радиоактивни ве­
щества, обитават специално обособени места.
(2) В случаите, когато е необходимо из­
вършването на спешни животоспасяващи 
мерки, пострадалите лица, замърсени с ра­
диоактивни вещества, се извеждат от местата 
и районите, замърсени с радиоактивни веще­
ства, под непрекъснат медицински контрол 
и индивидуален мониторинг.
Чл. 30. По време на аварийната обстановка 
всички последици, както и ефективността на 
намесата се оценяват и документират.
Чл. 31. (1) След приключване на действията 
по ограничаване и ликвидиране на последици­
те от аварийната обстановка по предложение 
на НЩКК Министерският съвет приема при 
необходимост програма за прилагане на дъл­
говременни защитни мерки за населението и 
околната среда.
(2) Програмата по ал. 1 трябва да осигури 
в оптимална степен ограничаване на въз­
действието на вредните здравни, екологични, 
социални и икономически последици от ава­
рийната обстановка.